Neravai (Vilnius)

Neravai – buvęs kaimas Vilniaus miesto savivaldybėje, prie Grigiškių, kairiajame Neries krante. Kaimo apylinkėse yra keletas archeologijos vertybių: teritorijoje tarp kapinių ir geležinkelio atšakos į popieriaus fabriką yra stambus IV–X a. pilkapynas. Apie 1 km į šiaurės rytus nuo kaimo yra geležies amžiaus Neravų piliakalnis.

Statant viaduką ties EMSI degaline 2009-2010 m. buvo tyrinėta akmens amžiaus gyvenvietė (XI–IX tūkstm. pr. m. e.) ir buvusi Misijonarkos kaimo teritorija.

 Etimologija 

Neravai – tikriausiai vandenvardinis vietovardis, kilęs nuo šalia pratekančios Neries upės.

 Istorija 

Neravai istoriniuose šaltiniuose minimi kaip Nierw (1770 m.), Narowy (1784 m.). Iš Lietuvos Metrikos žinoma, kad 1597 m. muzikui Povilui Rachoveckiui buvo suteikta teisė valdyti Nerevo dvarą prie Neries netoli Vilniaus. 1719 m. Neravus įsigijo Omulskiai, ši vieta buvo vadinama ir Omulščizna (Nierowa ili Omulszczizna).Vykintas Vaitkevičius. Neris. 2007 metų ekspedicija. Trečia knyga. Vilnius: Mintis, 2013.

2000 m. Neravų kaimas iš Trakų rajono prijungtas į Vilniaus miesto savivaldybę. 2024 m. kaimas buvo išregistruotas ir prijungtas prie Vilniaus miesto.LR Vyriausybės nutarimas Nr. 1030

 Gyventojai 

 Šaltiniai 

Kategorija:Panaikintos Vilniaus miesto savivaldybės gyvenvietės